stanford-oval/wikipedia huggingface dataset:
Zoran Dragić
Seurajoukkueura

Dragić aloitti uransa vuonna 2004 kotimaansa Ilirija Ljubljanassa. Vuodet 2005–2006 hän edusti Jance STZ:iä ja vuodet 2006–2010 KD Slovania. Vuonna 2010 Dragić siirtyi kotimaansa pääsarjan KK Krkaan, jossa hän voitti vuosien 2010–2012 aikana kahdesti kotimaansa mestaruuden. Lisäksi hänet valittiin kerran finaalien parhaaksi pelaajaksi. Krkassa hän voitti EuroChallengen mestaruuden vuonna 2011. Vuodet 2012–2014 Dragić pelasi ensimmäistä kertaa urallaan ulkomailla, Espanjan pääsarjan CB Málagassa, jossa hän pääsi pelaamaan myös Euroliigaa. Syyskuussa 2014 Dragić siirtyi NBA:n Phoenix Sunsiin, jossa hän pelasi ensimmäisen ottelunsa marraskuussa 2014 Los Angeles Clippersiä vastaan. Helmikuussa 2015 hän siirtyi Miami Heatiin.
Kaudeksi 2015–2016 Dragić siirtyi VTB United-liigan Himkiin. Kauden 2016–2017 hän pelasi italialaisessa Olimpia Milanossa ja voitti maan cup-mestaruuden. Marraskuussa 2017 hän teki loppukauden sopimuksen Anadolu Efeksen kanssa ja voitti seuran kanssa niin ikään cup-mestaruuden. Alkukaudesta 2018–2019 hänellä ei ollut pelaajasopimusta minkään seuran kanssa, mutta tammikuussa 2019 Dragić siirtyi Triesten joukkueeseen loppukaudeksi. Kaudeksi 2019–2020 hän teki sopimuksen saksalaisen Ulmin kanssa, mutta siirtyi kesken kauden Euroliigassa pelanneeseen Saski Baskoniaan.
Maajoukkueura

Dragić on pelannut Slovenian koripallomaajoukkueessa vuodesta 2011 alkaen. Hän kuului maajoukkueeseen niin vuoden 2011 kuin vuoden 2013 EM-kilpailuissa sekä myös vuoden 2014 MM-kilpailuissa. Dragić edusti maatansa vuoden 2015 EM-kilpailuissa.
Aiheesta muualla

Kuvia tai muita tiedostoja aiheesta Zoran Dragić Wikimedia Commonsissa
Yleisurheilu kesäolympialaisissa 2020 – miesten 110 m aitajuoksu

Miesten 110 metrin aitajuoksussa Tokion kesäolympialaisissa 2020 kilpaillaan 3.–5. elokuuta 2021. 110 metrin aitajuoksu kilpaillaan Uudella kansallisella stadionilla.
Karsinnat

110 metrin aitajuoksuun osallistuu 40 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 13,32 sekuntia. Jos 40 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Jamaika | Omar McLeod   Ronald Levy   Orlando Bennett |
| Karsintaraja | 3 |  Yhdysvallat | Grant Holloway   Devon Allen   Daniel Roberts |
| Karsintaraja | 2 |  Brasilia | Gabriel Constantino   Eduardo Santos Rodrigues |
| Karsintaraja | 2 |  Ranska | Pascal Martinot-Lagarde   Wilhem Belocian |
| Karsintaraja | 1 |  Barbados | Shane Bratwaite |
| Karsintaraja | 1 |  Espanja | Orlando Ortega |
| Karsintaraja | 1 |  Etelä-Afrikka | Antonio Alkana |
| Karsintaraja | 1 |  Iso-Britannia | Andrew Pozzi |
| Karsintaraja | 1 |  Japani | Shunya Takayama |
| Karsintaraja | 1 |  Kiina | Xie Wenjun |
| Karsintaraja | 1 |  Kypros | Milan Trajkovic |
| Karsintaraja | 1 |  Venäläiset olympiaurheilijat | Sergei Šubenkov |
Ranking: Ei urheilijoita
| Yhteensä | 40 |  |  |
Lähde:
Aikataulu

Karsinnat juostaan 3. elokuuta. Välierät juostaan 4. elokuuta ja loppukilpailu 5. elokuuta. Palkintojenjakotilaisuus on 6. elokuuta.
Ylä-Kutemainen

| Ylä-Kutemainen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′22″N, 25°28′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskujoki:  Veräjäkoski Kannaslampeen 
Järvinumero:  14.437.1.003
Mittaustietoja
Pinnankorkeus:  102,8 m  
Pituus:  780 m  
Leveys:  440 m  
Rantaviiva:  1,991 km  
Pinta-ala:  21,533 ha  
Tilavuus:  0,0007296 km³ 
Keskisyvyys:  3,39 m  
Suurin syvyys:  8,1 m  
Saaria:  ei saaria 
 fiYlä-Kutemainen 
Ylä-Kutemainen tai Kutemainen on Keski-Suomessa Viitasaarella  Valkeisjärven lähellä sijaitseva järvi.
Maantietoa

Järvi on 780 metriä pitkä, 440 metriä leveä, ja sen pinta-ala on 22 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 729 600 kuutiometriä. Sen keskisyvyys on 3,4 metriä ja suurin syvyys on 8,1 metriä. Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Järven vedenpinnan korkeus on 102,8 metriä mpy.
1270-luku eaa.

| --- | --- |
Vuosisadat: 1300-luku eaa. · 1200-luku eaa. · 1100-luku eaa.
Vuosikymmenet: 1300-luku eaa. · 1290-luku eaa. · 1280-luku eaa. · 1270-luku eaa. · 1260-luku eaa. · 1250-luku eaa. · 1240-luku eaa. · 1230-luku eaa. · 1220-luku eaa. · 1210-luku eaa. · 1200-luku eaa. · 1190-luku eaa.
Tärkeitä tapahtumia

1279 eaa. Seti I kuolee ja Ramses II:sta tulee Egyptin faarao.
1061

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

1. lokakuuta - Aleksanteri II nousi paaviksi Nikolaus II:n jälkeen.
Normannit valloittivat Messinan Sisiliassa.
Speyerin katedraalin rakennus Speyerissä, Saksassa alkoi.
Pyhän saksalais-roomalaisen keisarikunnan joukot valloittivat Länsi-Friisian (nyk. Alankomaat)
Kuolleita

Nikolaus II, paavi
106

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Tapahtumia

Trajanus valloittaa lopullisesti Daakian
Rooman provinssi Arabia Petraea perustettiin
mahdollisesti Sarmizegethusan piiritys
Kuolleita

Decebalus, Daakian kuningas
Yleisurheilu kesäolympialaisissa 2020 – miesten 3 000 m estejuoksu

Miesten 3 000 metrin estejuoksu Tokion kesäolympialaisissa 2020 kilpaillaan 30. heinäkuuta – 2. elokuuta 2021. Estejuoksu kilpaillaan Uudella kansallisella stadionilla.
Karsinnat

3 000 metrin estejuoksuun osallistuu 45 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saavat osallistua vain vuonna 2004 tai sitä ennen syntyneet urheilijat. Olympialaisten karsintaraja on 8.22,00. Jos karsintarajan rikkoneiden yhteismäärä ei lopulta ole 45 urheilijaa huomioiden maarajoitteet, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Espanja | Daniel Arce   Fernando Carro   Ibrahim Ezzaydouni |
| Karsintaraja | 3 |  Etiopia | Yli kolme urheilijaa |
| Karsintaraja | 3 |  Kenia | Yli kolme urheilijaa |
| Karsintaraja | 3 |  Marokko | Abdelkarim Ben Zahra   Soufiane El Bakkali   Mohamed Tindouft |
| Karsintaraja | 3 |  Yhdysvallat | Benard Keter   Hillary Bor   Mason Ferlic |
| Karsintaraja | 1 |  Algeria | Bilal Tabti |
| Karsintaraja | 1 |  Bahrain | John Kibet Koech |
| Karsintaraja | 1 |  Intia | Avinash Mukund Sable |
| Karsintaraja | 1 |  Iso-Britannia | Zak Seddon |
| Karsintaraja | 1 |  Italia | Osama Zoghlami |
| Karsintaraja | 1 |  Kanada | Matthew Hughes |
| Karsintaraja | 1 |  Ranska | Djilali Bedrani |
| Karsintaraja | 1 |  Suomi | Topi Raitanen |
| Karsintaraja | 1 |  Uganda | Albert Chemutai |
| Yhteensä | 45 |  |  |
Lähde:
Aikataulu

1. kierros kilpaillaan 30. heinäkuuta. Loppukilpailu juostaan 2. elokuuta. Palkintojenjakotilaisuus on 4. elokuuta.
Yleisurheilu kesäolympialaisissa 2020 – miesten 10 000 m

Miesten 10 000 metrin juoksussa Tokion kesäolympialaisissa 2020 kilpaillaan 30. heinäkuuta 2021. 10 000 metrin juoksu kilpaillaan Uudella kansallisella stadionilla.
Karsinnat

10 000 metrin juoksuun osallistuu 27 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 27.28,00. Jos 27 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.
Karsinnat > Olympiaturnaukseen osallistuvat urheilijat

| Karsintatapa | Määrä | Maa | Urheilijat |
| --- | --- | --- | --- |
| Karsintaraja | 3 |  Etiopia | Yli kolme urheilijaa |
| Karsintaraja | 3 |  Kenia | Yli kolme urheilijaa |
| Karsintaraja | 3 |  Yhdysvallat | Woody Kincaid   Grant Fisher   Joe Klecker |
| Karsintaraja | 2 |  Australia | Patrick Tiernan   Stewart McSweyn |
| Karsintaraja | 2 |  Iso-Britannia | Marc Scott   Sam Atkin |
| Karsintaraja | 2 |  Japani | Akira Aizawa   Tatsuhiko Ito |
| Karsintaraja | 2 |  Uganda | Abdallah Kibet Mande   Joshua Cheptegei |
| Karsintaraja | 1 |  Eritrea | Aron Kifle |
| Karsintaraja | 1 |  Italia | Yemaneberhan Crippa |
| Karsintaraja | 1 |  Kanada | Mohammed Ahmed |
| Karsintaraja | 1 |  Norja | Sondre Nordstad Moen |
| Karsintaraja | 1 |  Sveitsi | Julien Wanders |
| Karsintaraja | 1 |  Thaimaa | Kieran Tuntivate |
Ranking: Ei urheilijoita
| Yhteensä | 27 | 9 | 9 |
Lähde:
Aikataulu

10 000 metrillä ei ole erillistä karsintakierrosta. Loppukilpailu juostaan 30. heinäkuuta. Palkintojenjakotilaisuus on 1. elokuuta.
”Weird Al” Yankovic in 3-D

| ”Weird Al” Yankovic in 3-D ”Weird Al” Yankovic |
| --- | --- | --- |

Studioalbumin tiedot
 Äänitetty : loka–joulukuussa 1983
 Julkaistu: 28. helmikuuta 1984
 Formaatti: LP CD
 Tuottaja(t): Rick Derringer
 Tyylilaji: Parodiamusiikki Huumorimusiikki
 Kesto: 44.03
 Levy-yhtiö: Rock ’n Roll Records
”Weird Al” Yankovicin muut julkaisut
| ”Weird Al” Yankovic 1983 | ”Weird Al” Yankovic in 3-D 1983 | Eat It 1984 |
Singlet albumilta ”Weird Al” Yankovic in 3-D
 ”Eat It” Julkaistu: 28. helmikuuta 1984  ”King of Suede” Julkaistu: huhtikuu 1984  ”I Lost on Jeopardy” Julkaistu: 4. kesäkuuta 1984
”Weird Al” Yankovic in 3-D (puhekielessä tavallisemmin vain In 3-D) on yhdysvaltalaisen parodiamuusikko ”Weird Al” Yankovicin toinen studioalbumi. Albumi julkaistiin 28. helmikuuta 1984 levy-yhtiö Rock ’n Roll Recordsin kautta ja sen on tuottanut Rick Derringer.
Albumin musiikissa parodioidaan 1980-luvun puolivälin pop- ja rockmusiikin hittejä. Albumin toinen puoli on parodiamusiikkia, jossa mukaillaan esimerkiksi Michael Jacksonin, Men Without Hatsin, The Policen, Survivorin ja The Greg Kihn Bandin musiikkia. Toinen albumin puoli on alkuperäisen materiaalin ”tyyliteltyä parodiointia” ja esimerkiksi Bob Marleyn ja The B-52s:n imitaatiota. Musiikillisesti albumi eroaa edeltäjästään ”Weird Al” Yankovicista siinä, että albumin musiikki on sovitettu samantyyppisimmiksi kuin alkuperäiset kappaleet, eikä sen kaikilla kappaleilla soiteta enää myöskään harmonikkaa. Albumi on myös Yankovicin ensimmäinen, jolla hän esittää tunnettuja hittikappaleita sovitettuina polkkamusiikkiaiheiseksi potpuriksi.
Julkaistaessaan ”Weird Al” Yankovic in 3-D vastaanotti positiivisia arvosteluita ja se sijoittui myös Billboard 200 -listan sijalle 17, ja Australiassa sen listasijoitus oli 61. Albumi sisältää myös yhden Yankovicin tunnetuimmista kappaleista, ”Eat It”, joka on parodia Michael Jacksonin kappaleesta ”Beat It”. Kyseinen single sijoittui Billboard Hot 100 -singlelistalla sijalle 12, ja se oli Yankovicin singlejulkaisujen korkein listasijoitus kunnes vuoden 2006 albumilla Straight Outta Lynwood julkaistu kappale ”White & Nerdy” sijoittui listalla yhdeksänneksi. Tämän lisäksi ”Eat It” voitti Grammyn parhaan komediamusiikin esityksenä ja sijoittui Australiassa singlelistan kärkipaikalle, mikä tekee siitä Yankovicin ainoan kärkipaikan missään maassa saavuttaneen singlen. Lisäksi kaksi muuta singleä, ”King of Suede” ja ”I Lost on Jeopardy” nousivat pienoisiksi hiteiksi Yhdysvalloissa. ”Weird Al” Yankovic in 3-D toi Yankovicille hänen uransa ensimmäisen kultalevyn, ja ylitettyään yli miljoonan myydyn äänitteen rajan hänelle myönnettiin Yhdysvalloissa albumista myös platinalevy.
Kappalelista > A-puoli

Eat It – 3.21 (säv. , san. ja sov. Michael Jackson, uus.sov. ”Weird Al” Yankovic, parodia Jacksonin kappaleesta ”Beat It”)
Midnight Star – 4.35, san. ja sov. ”Weird Al” Yankovic
The Brady Bunch – 2.41 (säv. , san. ja sov. Ivan Doroschuk, uus.sov. ”Weird Al” Yankovic, parodia Men Without Hatsin kappaleesta ”The Safety Dance”)
Buy Me a Condo – 3.45 (säv. , san. ja sov. ”Weird Al” Yankovic, parodia Bob Marleyn edustamasta reggaemusiikista)
I Lost on Jeopardy – 3.28 (säv. , san. ja sov. Greg Kihn ja Steve Wright, uus.sov. ”Weird Al” Yankovic, parodia The Greg Kihn Bandin kappaleesta ”Jeopardy”)
Polkas on 45 – 4.23 (säv. ”Weird Alv Yankovic")
Polkkamusiikkiaiheinen potpuri, joka sisältää seuraavat kappaleet:
Devo - ”Jocko Homo”
Deep Purple - ”Smoke on the Water”
Berlin - ”Sex (I’m A…)”
The Beatles - ”Hey Jude”
The Doors - ”L.A. Woman”
Iron Butterfly - ”In-A-Gadda-Da-Vida”
The Jimi Hendrix Experience - ”Hey Joe”
Talking Heads - ”Burning Down the House”
Foreigner - ”Hot Blooded”
Lawrence Welk - ”Bubbles in the Wine”
The Police - ”Every Breath You Take”
The Clash - ”Should I Stay or Should I Go”
The Rolling Stones - ”Jumpin’ Jack Flash”
The Who - ”My Generation”
”Weird Al” Yankovic - ”Ear Booker Polka”
Kappalelista > B-puoli

Mr. Popeil – 4.42 (säv. , san. ja sov. ”Weird Al” Yankovic, parodia B-52s:n esittämästä musiikista)
King of Suede – 3.13 (säv. , san. ja sov. Sting, uus. sov. ”Weird Al” Yankovic, parodia The Policen kappaleesta ”King of Pain”)
That Boy Could Dance – 3.34, san. ja sov. ”Weird Al” Yankovic
Theme from Rocky XIII (The Rye of the Kaiser) – , san. ja sov. Frank Sullivan ja Jim Peterik, uus. sov. ”Weird Al” Yankovic, parodia Survivorin kappaleesta ”Eye of the Tiger”.{{{3}}}
Nature Trail to Hell – 5.50 (säv. , san. ja sov. ”Weird Al” Yankovic)
Zoran Barisic

| 0 | 1 | 2 |
| --- | --- | --- |
 Zoran Barisic vuonna 2013.
Henkilötiedot
Syntymäaika: 22. toukokuuta 1970 (ikä 54)
Syntymäpaikka: Wien, Itävalta
Seura
Seura:  Rapid Wien
Tehtävä: tekninen johtaja päävalmentaja
Seurat
| Vuodet | Seura | O (M) |
| 1989–1991 1991–1992 1992–1993 1993–1996 1997 1997–2002 2002–2004 2004–2005 |  Wiener SC  Favoritner AC  VfB Mödling  Rapid Wien  FC Linz  FC Tirol Innsbruck  Admira Wacker  SC Eisenstadt | 55 (4) 35 (8) 35 (6) 83 (11) 13 (0) 99 (13) 19 (0) 26 (5) |
Maajoukkue
| 1999 |  Itävalta | 1 (0) |
Valmennusura
2006–2009 2009–2011 2011 2011–2013 2013–2016 2017 2018 2022–:  Rapid Wien (apuv.)  Rapid Wien U18  Rapid Wien  Rapid Wien II  Rapid Wien  Karabükspor  Olimpija Ljubljana  Rapid Wien
 Seurajoukkueuran tilastot kattavat vain kansalliset sarjat.
Zoran Barisic (s. 22. toukokuuta 1970) on itävaltalainen jalkapallovalmentaja ja entinen keskikenttäpelaaja. Hän toimii Rapid Wienin teknisenä johtajana ja päävalmentajana.
Ura pelaajana

Wiener Sport-Clubissa uransa aloittanut Barisic pelasi uransa menestysvuodet Rapid Wienissä 1990-luvun puolivälissä. Hän oli yksi Rapidin legendaarisen menestysjoukkueen pelaajista Carsten Janckerin. Trifon Ivanovin ja Peter Schöttelin rinnalla. Barisic juhli Rapidin paidassa Itävallan Bundesliigan mestaruutta ja pelasi toisen puoliajan Cup-voittajien cupin finaalissa 1996, kun Rapid hävisi Paris Saint-Germainille 1–0. Barisic siirtyi tammikuussa 1997 Rapidista FC Linziin, josta hän siirtyi kuitenkin jo kesällä FC Tirol Innsbruckiin.
Innsbruckissa Barisic oli avainpelaajia Kurt Jaran ja Joachim Löwin voitokkaissa ryhmissä, jotka voittivat kolme perättäistä liigamestaruutta 2000-luvun alussa. Kolmannen mestaruuden jälkeen Barisic siirtyi FC Admira Wacker Mödlingiin. Hän lopetti pelaajauransa Itävallan Regionalligassa SC Eisenstadtin joukkueessa vuonna 2005.
Ura valmentajana

Valmennusuransa Barisic aloitti syyskuussa 2006 Peter Pacultin apuvalmentajana Rapid Wienissä. Hän voitti Pacultin aisaparina Itävallan mestaruuden 2008. Kesällä 2009 hän siirtyi edustusjoukkueen valmennustiimistä juniorivalmentajaksi. Huhtikuussa 2011 hän korvasi potkut saaneen Pacultin Rapidin päävalmentajana. Pesti jäi kymmenen ottelun mittaiseksi, ja kesällä 2011 hän siirtyi reservijoukkueen valmentajaksi Peter Schöttelin tullessa edustusjoukkueen päävalmentajaksi.
Huhtikuussa 2013 Barisic palasi jälleen Rapidin päävalmentajaksi, nyt erotetun Schöttelin tilalle. Barisicin johdolla Rapid jahtasi kuumeisesti ensimmäistä liigamestaruutta sitten kauden 2007–2008, mutta joutui kolme kertaa tyytymään Bundesliigan kakkossijaan. Lähimmäs joukkue pääsi kaudella 2014–2015, kun ero FC Red Bull Salzburgiin oli vain kuusi pistettä. Kesäkuun alussa 2016 Rapid Wien erotti Barisicin tehtävistään.
Helmikuussa 2017 Barisicista tuli Turkin Superliigassa pelaavan Karabüksporin päävalmentaja. Hän sai potkut seurasta jo kauden jälkeen. Syyskuusta joulukuuhun 2018 hän toimi Olimpija Ljubljanan päävalmentajana.
Kesällä 2019 Barisic palasi Rapid Wienin organisaatioon, kun hänestä tuli seuran tekninen johtaja. Lokakuussa 2022 hän otti hoitaakseen myös seuran päävalmentajan tehtävät Ferdinand Feldhoferin saatua potkut.
Meriitit > Pelaajana

Itävallan mestaruus (4): 1996, 2000, 2001, 2002
Itävallan cup: 1995
Cup-voittajien cup
Finalisti: 1996
Meriitit > Valmentajana

Itävallan mestaruus
Hopeaa (3): 2014, 2015, 2016
† (albumi)

| Cross Justice |
| --- | --- | --- |

Studioalbumin tiedot
 Äänitetty : 2005-2006
 Julkaistu: 11. kesäkuuta 2007
 Tuottaja(t): Gaspard Augé, Xavier de Rosnay
 Tyylilaji: electro house, disco house
 Kesto: 48.13
 Levy-yhtiö: Ed Banger
Justicen muut julkaisut
|   | Cross 2007 | A Cross the Universe 2008 |
Singlet albumilta †
 ”Waters of Nazareth” Julkaistu: 14. syyskuuta 2005  ”D.A.N.C.E.” Julkaistu: 23. huhtikuuta 2007  ”Phantom” Julkaistu: 26. marraskuuta 2007  ”DVNO” Julkaistu: 19. toukokuuta 2008  ”TThhEe PPaARRtTYY” Julkaistu: 9. helmikuuta 2009
†, tunnetaan myös nimellä Cross (suom. risti), on ranskalaisen Justicen ensimmäinen studioalbumi. Se julkaistiin 11. kesäkuuta 2007. Britanniassa albumi myi hopeaa 13. maaliskuuta 2009, joten sitä on myyty yli 60 000 kappaletta.
Grammy-gaala 2008

Vuonna 2008 albumi oli ehdolla Grammy-gaalassa vuoden parhaaksi albumiksi kategoriassa Best Electronic/Dance Album. Tittelin vei kuitenkin brittiläinen The Chemical Brothers albumillaan We Are the Night. Kappale ”D.A.N.C.E.” oli puolestaan ehdolla vuoden kappaleeksi kategoriassa Best Dance Recording, mutta sen tittelin vei puolestaan yhdysvaltalainen Justin Timberlake kappaleellaan ”LoveStoned / I Think She Knows”. ”D.A.N.C.E.” -kappaleen musiikkivideo oli ehdolla myös parhaaksi musiikkivideoksi, Best Short Form Music Video, mutta sen tittelin vei Johnny Cash ”God’s Gonna Cut You Down” -kappaleen musiikkivideollaan.
Kappaleet

Genesis – 3.54
Let There Be Light – 4.55
D.A.N.C.E. – 4.02
Newjack – 3.36
Phantom – 4.22
Phantom Pt. II – 3.20
Valentine – 2.56
TThhEe PPaARRtTYY – 3.46 (feat. Uffie)
DVNO – 3.56 (feat. Mehdi Pinson)
Stress – 4.58
Waters of Nazareth – 4.25
One Minute to Midnight – 3.40
Japanin painoksen bonuskappale
D.A.N.C.E. – 4.29 (harjoitusversio)
Arvostelut

AllMusic:
Metacritic: 81/100
Pitchfork: 8.4/10
Rolling Stone:
Yleisurheilu kesäolympialaisissa 2020 – miesten 400 m

Miesten 400 metrin juoksussa Tokion kesäolympialaisissa 2020 kilpaillaan 1.–5. elokuuta 2021. 400 metrin juoksu kilpaillaan Uudella kansallisella stadionilla.
Karsinnat

400 metrin juoksuun osallistuu 48 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 44,90 sekuntia. Jos 48 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.